કોરોના વાઇરસના ચેપને લીધે મૃત્યુ પામતાં લોકોની સંખ્યા રોજ વધતી જાય છે અને બીજા હજારો લોકો તેનાથી સંક્રમિત થતાં રહે છે.

આ વાઇરસને કારણે આખી દુનિયામાં ભયનું વાતાવરણ છે, પણ આ બધાની વચ્ચે આશાસ્પદ વાત એટલી જ છે કે ઘણા દર્દીઓ ફરી સાજા પણ થઈ રહ્યા છે.

કોરોના વાઇરસને ચેપનો ભોગ બનેલી દરેક વ્યક્તિનો અનુભવ અલગ છે. એ પૈકીના કેટલાકમાં સામાન્ય કે અત્યંત ઓછાં લક્ષણ જોવા મળ્યાં હતાં, જ્યારે કેટલાકમાં મામલો ગંભીર હતો. કેટલાક એવા કેસ પણ બહાર આવ્યા હતા કે જેમાં ચેપ લાગ્યાનાં કોઈ લક્ષણો જ દેખાયાં ન હતાં.

જોકે, તમને ચેપ લાગ્યો છે તેની એકવાર ખબર પડી જાય તો પછી હૉસ્પિટલમાં દાખલ થવા સિવાય બીજો કોઈ વિકલ્પ રહેતો નથી.

ચેપ લાગ્યાનું પૂરવાર થવાથી હૉસ્પિટલમાં સારવાર લેવી પડી હોય એવા ત્રણ લોકો સાથે અમે વાત કરી હતી. આ ત્રણેય કેસ એકમેકથી એકદમ અલગ છે, પણ તેમના હૉસ્પિટલમાં દાખલ થવાનું એકમાત્ર કારણ હતું - કોવિડ-19.

‘હું મારી અને મારાં બાળકની જિંદગી માટે લડતી હતી’

દક્ષિણ-પૂર્વ ઇંગ્લૅન્ડના કૅન્ટના હેર્ને બે વિસ્તારમાં રહેતાં કૅરેન મેનરિંગ છ મહિનાથી ગર્ભવતી છે.

તેમના ગર્ભમાં તેમનું ચોથું સંતાન વિકસી રહ્યું છે. માર્ચના બીજા સપ્તાહમાં કૅરેનને ખાંસી થઈ હતી. ખાંસીની સાથે તેમને જોરદાર તાવ પણ આવતો હતો. પછી એક દિવસ બધું બદલાઈ ગયું.

કૅરેન કહે છે, "હું બરાબર શ્વાસ લઈ શકતી ન હતી. મેં હેલ્પલાઇન પર ફોન કર્યો. થોડી મિનિટોમાં જ એક ઍમ્બુલન્સ મારા ઘરના દરવાજે આવી ગઈ. હું ખરેખર શ્વાસ લઈ શકતી ન હતી. તેથી તેમણે મને સીધું ઑક્સિજન આપવાનું શરૂ કર્યું હતું."

હૉસ્પિટલમાં જાણવા મળ્યું હતું કે કૅરેનને કોરોના વાઇરસનો ચેપ લાગ્યો છે.

તેમને ન્યુમોનિયાની તકલીફ પણ હતી. પછી તેમને હૉસ્પિટલના એક ઓરડામાં થોડા સપ્તાહ માટે એકલાં રાખવામાં આવ્યાં હતાં.

કૅરેન કહે છે, "મારા રૂમમાં આવવાની અને મને મળવાની છૂટ કોઈને ન હતી. ત્યાં મને બહું એકલું લાગતું હતું. બે-ત્રણ દિવસ સુધી તો હું પથારીમાંથી બેઠી જ નહોતી થઈ. ટૉઇલેટ સુદ્ધાં ગઈ ન હતી. મારી બેડશીટ બદલવાની હોય ત્યારે હું પડખું ફરી જતી હતી, પણ પથારીની નીચે ઊતરી ન હતી."

કૅરેન ઉમેરે છે, "મને શ્વાસ લેવામાં ઘણીવાર તકલીફ થતી ત્યારે અટેન્ડન્ટ સંપૂર્ણપણે સજ્જ થઈ જાય તેની રાહ જોવી પડતી હતી. જે મને સારવાર આપવા આવવાનું છે એ પોતે સલામતી કવચ પહેરી લે ત્યાં સુધી મારે આવી જ હાલતમાં પડ્યું રહેવું પડતું હતું.”

“હું શાંત રહું એટલે મારા પરિવારજનો મારી... \n\nમને ઉપરના લેખ માટે સારું શીર્ષક આપો.
કોરોના વાઇરસ સામેના સંઘર્ષની અત્યંત ડરામણી ત્રણ કહાણી